Operatio Market Garden

[thumb|[Miles|Milites decidui in caelis Nederlandiae.]]
**Operatio Market Garden** (Anglice *Operation Market Garden*) fuit expeditio militaris secundo bello mundano mense Septembri anno 1944 facta, a Bernardo Law Montgomery duce Anglico concepta, qui in animo consilioque habebat pontibus trans flumina Rhenum, Mosam, Vacalum potiri a Divisione XXX autocurrorum armatorum (Anglice *XXX Armoured Division*) percurrendis ad Germaniam invadendam.

Nam de consiliis inventorum haec via e pontibus composita atque maximos praecipuosque amnes transiens pateretur militibus Americanis et Anglicis accessum ad regionem Ruranam Germanicam, gravissimam planitiem officinis et industris bellicis abundantem.

## Res gestae 
thumb|upright=0.8|left|Milites Anglici Divisionis *1st Airborne.*
Die solis 17 Septembris 1944 res sunt inceptae iactibus "Primae Divisionis Aëreae" (Anglice: *1st Airborne Division*) super Arecanum (in Nederlandia) ad pontes Rheni fluminis occupandos, "Centesimae Primae Divisionis Aëreae" (*101st Airborne Division*) in sito septentrionali urbis Eindhoven et "Octogesimae Secundae Divisionis" (*82nd Airborne*) in loco meridionali pro urbe Ulpia Noviomago Batavorum ad pontes omnes duasque urbes potiendos. 
thumb|Milites Divisionis *101st Airborne* apud aeroplanum dirutum in Nederlandia
Americana *101st* Divisio Aërea Eindhoven haud ingentibus detrimentis habitis occupavit et ullis impedimentis potuit pontes canales "Wilhelmina" et "Zuid-Willemsvaart" transientes capere. Octogensima Secunda Divisio Aërea occupavit trans Mosam pontem una cum Prima Divisione Aërea Britannica sed nec potuerunt illum trans Vacalum flumen (haud remotum ab Ulpia Noviomago Batavorum) potiri ob ingente atque vehemens impetum Germanicorum militum.

Sed gravissima condicio fuit militibus Britannicis qui, inventa via ad Arecanum inimicis copiis plurimis munita, consecuti sunt pontem trans Rhenum et eum occupaverunt parva modo manu, interclusa igitur et a Prima Divisione separata.

Die 18 Septembris, series autocurrorum armatorum Britannicorum Divisionis XXX se cum Centesima Prima Divisione coniunxit et postridie cum Octogesima Secunda. At simul duces Germanici (inter quos memorandus est Curtius Student, qui anno 1941 insulam Cretensem occupavit primum militibus deciduis, magnis iacturis habitis) fecerunt ut omnes expediti autocurri, vehicula, milites (vel manipulus mutilorum militum) loco Arecani urbis concurrerent quam celerrime potuerunt ut coërcerent Anglicorum Polonorumque militum incursum. Die 19 Septembris male evenerunt conatus omnes ad ordinem Germanicum perrompendum.
thumb|upright=0.8|Ulpia Noviomagus Batavorum post pugnam.

Die 20 Septembris, captus est pons trans Vacalum apud Ulpiam Batavorum ab Anglicis Americanisque militibus deciduis sed ob nimis latas paludes et hostes in urbe Ressen resistentes autocurri armati et milites praeterire non potuerunt. Fieri igitur non potuit ut auxilia ad Primam Divisionem Arecani pervenirent.

Die 21 Septembris, Britannici pulsi a ponte sunt et oppressi. Attamen milites Anglici, Ioanne Dutton Frost duce, contra autocurros Germanicos Divisionis "Panzer" appellatae et milites optime exercitatos manipulorum "Waffen-SS" pugnando, etsi tantum armamenta levia haberent, maxima detrimenta inter homines vehiculaque militaria hostibus attulerunt tametsi Germanicis auxilia ingentia alia fuerunt. Tertia militum Anglicorum Primae Divisionis pars reliqua Rhenum parvis scaphis vel natando transiit et in septentrionali fluminis riva apud pagum Oosterbeek constiterunt.

A Septembris die 22 usque ad 26 fuerunt nonnulli impetus copiarum Americanarum et Anglicarum sed inania fecerunt. Denique solum 2200 Britannici milites e 10&thinsp;000 hominibus Primae Divisionis Aëreae servati sunt; alii autem sunt necati aut capti. Operatio Market Garden fuit igitur decoctio militaris Anglicis Americanisque, quae nihil extulit nisi moras in progressu contra Germaniam.

## Detrimenta omnium factionum 
## Imagines de Operatione Market Garden 

Fasciculus:Bernard Law Montgomery.jpg|Dux Anglicus Bernardus Law Montgomery, ideator Operationis Market Garden.
Fasciculus:Bundesarchiv Bild 183-S73822, Arnheim, Grenadiere gehen durch Gräben vor.jpg|Milites Germanici in suburbiis Arecani .
Fasciculus:John Frost.jpg|Ioannes Dutton Frost, praefectus militaris Primae Divisionis Aëreae.
Fasciculus:British paratroopers in Oosterbeek.jpg|Anglici decidui milites in Oosterbeek circumspicientes.
Fasciculus:British_XXX_Corps_cross_the_road_bridge_at_Nijmegen.jpg|Autocurrus armatus Anglicae Divisionis XXX transiens pontem Ulpiae Noviomagi Batavorum.
Fasciculus:Dutch school being searched for German snipers.jpg|Decidui milites Britannici Germanicos ullos conquirentes in schola Batava.
Fasciculus:Airborne grave, Arnhem 1945.jpg|Ignoti militis Anglici simulacrum in coemeterio Arecani.
Fasciculus:The British Airborne Division at Arnhem and Oosterbeek in Holland BU1103.jpg|Britannici milites impetum Germanicum instantem exspectant ad hunc repellendum.

## Fontes 
* Paolo Cau, *Battaglie. Le 100 grandi battaglie della storia: da Qadesh alla presa di Baghdad, tremila anni di arte della guerra*; Giunti Editore, 2006. ISBN 88-09-04459-2
* De Operatione apud militarhistory.

## Nexus externi 
* Operatio Market Garden - Nimis remotus pons (*Operation Market Garden - A bridge too far*), Anglice
* Tabularia Pegasea - Pugna Arecani (*The Pegasus Archive - The Battle of Arnhem*), Anglice
* [Simulacrum digitale (*The Digital Monument*), Anglice et Batavice(https://la.wikipedia.org/wiki/Batavice)]

Categoria:Bella
Categoria:Historia
Categoria:Historia Britanniae
Categoria:Historia Germaniae
Categoria:Historia Nederlandiae
Categoria:Historia Poloniae
Categoria:Proelia
Categoria:Rhenus
Categoria:Secundum bellum mundanum
Categoria:1944